การจัดการ

  (1) โครงสร้างการจัดการ

โครงสร้างการจัดการของบริษัทประกอบด้วยคณะกรรมการทั้งหมด 3 ชุด

  1. คณะกรรมการบริษัท

  2. คณะกรรมการบริหาร

  3. คณะกรรมการตรวจสอบ

คณะกรรมการบริษัทประกอบด้วย

1.  นายประสิทธิ์ ศิริมงคลเกษม ประธานกรรมการบริษัท

2.  นายวิรัช ศิริมงคลเกษม รองประธานกรรมการบริษัทและกรรมการผู้จัดการ

3.  นพ.อนันต์ ศิริมงคลเกษม ประธานกรรมการบริหาร รองกรรมการผู้จัดการ

  และเลขานุการคณะกรรมการบริษัท

  4. นายเฉลิม สุคนธ์ขจร ประธานกรรมการตรวจสอบและกรรมการอิสระ

  5. นายอนุจิตร จิตฤดีอำไพ กรรมการตรวจสอบและกรรมการอิสระ

  6. นพ.สาธิต กรเณศ กรรมการตรวจสอบและกรรมการอิสระ

  7. พล.ต.ท. อุทัย อุเทนพิพัฒน์ กรรมการอิสระ

  8. นางสมสิริ อิงโพธิ์ชัย กรรมการบริหาร

  9. นางปรานี ภาคสุข กรรมการบริหารและผู้อำนวยการฝ่ายการเงิน

  10. นส วรรณี ศิริมงคลเกษม กรรมการบริษัท

  11. นายสุจิน ศิริมงคลเกษม กรรมการบริษัท

ขอบเขตและอำนาจหน้าที่ของคณะกรรมการบริษัท

กรรมการผู้มีอำนาจลงนามผูกพันบริษัทประกอบด้วย นายประสิทธิ์ ศิริมงคลเกษม นายวิรัช
ศิริมงคลเกษม และนพ.อนันต์ ศิริมงคลเกษม กรรมการ 2 ใน 3 ท่านนี้
ลงลายมือชื่อร่วมกันพร้อมประทับตราสำคัญของบริษัท
นอกจากนี้คณะกรรมการบริษัทยังมีภาระหน้าที่ดังต่อไปนี้

1) ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทที่กำหนดไว้
รวมทั้งดำเนินการตามมติที่ประชุมผู้ถือหุ้น

2) กำหนดเป้าหมายและนโยบายการดำเนินธุรกิจเพื่อให้ฝ่ายบริหารนำไปปฏิบัติ

3) คณะกรรมการมีอำนาจกำหนดและแก้ไขเปลี่ยนแปลงชื่อกรรมการ
ซึ่งมีอำนาจลงนามผูกพันบริษัทได้

4) คณะกรรมการมีอำนาจที่จะมอบหมายให้กรรมการคนหนึ่งหรือหลายคนหรือบุคคลอื่นใด
ปฏิบัติการอย่างใดอย่างหนึ่งแทนคณะกรรมการได้ เช่น คณะกรรมการบริหาร
และคณะกรรมการตรวจสอบ เป็นต้น
โดยในการมอบอำนาจนั้นจะต้องอยู่ในภายใต้ขอบเขตแห่งอำนาจของคณะกรรมการ
และกำหนดหน้าที่ความรับผิดชอบของผู้รับมอบอำนาจไว้อย่างชัดเจน

5) คณะกรรมการต้องจัดให้มีการประชุมกันทุกครั้งที่เป็นเรื่องสำคัญๆ
ซึ่งจะมีผลต่อการดำเนินงานของบริษัท เช่น การขอวงเงินสินเชื่อจากสถาบันการเงิน การกู้ยืม
การค้ำประกัน การขยายกิจการ การลงทุนหรือขายเงินลงทุนในกิจการอื่น ๆ เป็นต้น

6) พิจารณาอนุมัติงบการเงินรายไตรมาส ก่อนนำส่งตลาดหลักทรัพย์แห่งประเทศไทย

7) กำกับดูแลให้การรายงานข้อมูลทางการเงินและข้อมูลอื่นๆ ต่อผู้ถือหุ้น เป็นไปโดยถูกต้องครบถ้วน
และโปร่งใส

คณะกรรมการบริหารประกอบด้วย

1.  นพ.อนันต์ ศิริมงคลเกษม ประธานกรรมการบริหารและรองกรรมการผู้จัดการ

2.  นายวิรัช ศิริมงคลเกษม กรรมการผู้จัดการ

3.  นางสมสิริ อิงโพธิ์ชัย กรรมการบริหาร

4.  นางปรานี ภาคสุข กรรมการบริหารและผู้อำนวยการฝ่ายการเงิน

ขอบเขตและอำนาจหน้าที่ของคณะกรรมการบริหาร

1)  ปฏิบัติหน้าที่ดูแลรับผิดชอบในการบริหารงานประจำของบริษัท
    ตามนโยบายของคณะกรรมการบริษัทได้มอบหมายหรือกำหนดไว้

2)  กำหนดโครงสร้างการบริหารงานขององค์กร การวางแผน
    ควบคุมและประเมินผลการดำเนินงานของบริษัทเพื่อเสนอให้คณะกรรมการบริษัทเห็นชอบ

3)  ตรวจสอบติดตามและรายงานผลการดำเนินงานของบริษัท
    ให้เป็นไปตามแผนธุรกิจที่ได้กำหนดไว้ เพื่อรายงานต่อคณะกรรมการบริษัททุกไตรมาส

4)  ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

คณะกรรมการตรวจสอบ

1.  นายเฉลิม สุคนธ์ขจร ประธานกรรมการตรวจสอบ

2.  นายอนุจิตร จิตฤดีอำไพ กรรมการตรวจสอบ

3.  นพ.สาธิต กรเณศ กรรมการตรวจสอบ

4.  นายฉัตรชัย รัตนาวะไล เลขานุการคณะกรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ

1)  สอบทานให้บริษัทมีรายงานทางการเงินอย่างถูกต้องตามมาตรฐานบัญชีและเปิดเผยข้อมูลอย่างเพียงพอ

2)  สอบทานให้บริษัทมีระบบการควบคุมภายใน
    และการตรวจสอบภายในที่เหมาะสมและมีประสิทธิภาพ

3)  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือ กฎหมายที่เกี่ยวข้องกับธุรกิจของบริษัท

4)  พิจารณาคัดเลือกและเสนอแต่งตั้ง รวมทั้งเสนอค่าตอบแทนของผู้สอบบัญชีบริษัท

5)  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือ
    รายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัท และลงนามโดยประธานคณะกรรมการตรวจสอบ

7)  ปฏิบัติการอื่นใดตามที่คณะกรรมการบริษัทมอบหมาย

รายชื่อผู้บริหาร

1) นายประสิทธิ์ ศิริมงคลเกษม ประธานกรรมการบริษัท

2) นายวิรัช ศิริมงคลเกษม รองประธานกรรมการบริษัทและกรรมการผู้จัดการ

3) นพ.อนันต์ ศิริมงคลเกษม ประธานกรรมการบริหาร รองกรรมการผู้จัดการ

  และเลขานุการคณะกรรมการบริษัท

4) นางสมสิริ อิงโพธิ์ชัย กรรมการบริหาร

5) นางปรานี ภาคสุข กรรมการบริหารและผู้อำนวยการฝ่ายการเงิน

6) นายเฉลิม สุคนธ์ขจร ประธานกรรมการตรวจสอบและกรรมการอิสระ

7) นายอนุจิตร จิตฤดีอำไพ กรรมการตรวจสอบและกรรมการอิสระ

8) นพ.สาธิต กรเณศ กรรมการตรวจสอบและกรรมการอิสระ

9) พล.ต.ท. อุทัย อุเทนพิพัฒน์ กรรมการอิสระ

10) นางปรานี ภาคสุข กรรมการบริหารและผู้อำนวยการฝ่ายการเงิน

11) นส วรรณี ศิริมงคลเกษม กรรมการบริษัท

12) นายสุจิน ศิริมงคลเกษม กรรมการบริษัท

13) นายเจษฎา ศิริมงคลเกษม ผู้ช่วยกรรมการและผู้จัดการ

14) นายกิตติชัย ศิริมงคลเกษม ผู้อำนวยการฝ่ายโรงงาน

(2) การสรรหากรรมการและผู้บริหาร

บริษัทไม่มีคณะกรรมการสรรหาในการคัดเลือกบุคคลขึ้นมาเป็นกรรมการ แต่จะให้คณะกรรมการบริษัท
เป็นผู้เสนอและสรรหาบุคคลที่มีความเหมาะสม มาเป็นกรรมการบริษัท
โดยผ่านความเห็นชอบจากมติที่ประชุมผู้ถือหุ้น วิธีการแต่งตั้งกรรมการแต่ละราย
ต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

(3) ค่าตอบแทนผู้บริหาร

(3.1) ค่าตอบแทนที่เป็นตัวเงิน

  (ก) ค่าตอบแทนในฐานะกรรมการ

ค่าตอบแทนกรรมการรวม 11 ราย ในปี 2547 เท่ากับ 4,030,000 บาท
โดยเป็นค่าตอบแทนในรูปของเบี้ยประชุมโดยมีรายละเอียดดังนี้

  ชื่อ-สกุล ตำแหน่ง ค่าตอบแทนต่อปี

1.  คุณประสิทธิ์ ศิริมงคลเกษม ประธานกรรมการบริษัท 455,000 บาท

2.  คุณเฉลิม สุคนธ์ขจร ประธานกรรมการตรวจสอบและกรรมการอิสระ 455,000 บาท

3.  คุณอนุจิตร จิตฤดีอำไพ กรรมการตรวจสอบและกรรมการอิสระ 390,000 บาท

4.  นพ. สาธิต กรเณศ กรรมการตรวจสอบและกรรมการอิสระ 390,000 บาท

5.  คุณวิรัช ศิริมงคลเกษม รองประธานกรรมการบริษัทและกรรมการผู้จัดการ 390,000 บาท

6.  นพ.อนันต์ ศิริมงคลเกษม ประธานกรรมการบริหาร 390,000 บาท

7.  คุณสมสิริ อิงโพธิ์ชัย กรรมการบริหาร 390,000 บาท

8.  คุณปรานี ภาคสุข กรรมการบริหาร 390,000 บาท

9.  คุณวรรณี ศิริมงคลเกษม กรรมการบริษัท 260,000 บาท

10. คุณสุจิน ศิริมงคลเกษม กรรมการบริษัท 260,000 บาท

11. พล.ต.ท. อุทัย อุเทนพิพัฒน์ กรรมการอิสระ 260,000 บาท

  (ข) ค่าตอบแทนในฐานะผู้บริหาร

ค่าตอบแทนผู้บริหารในปี 2547 จำนวน 14 ราย เท่ากับ 11,478,103 บาท 

(3.2) ค่าตอบแทนอื่น

  -ไม่มี-

(4) การกำกับดูแลกิจการ

คณะกรรมการบริษัทประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ ทำหน้าที่ในการกำหนดนโยบาย ทิศทางการดำเนินงาน
และควบคุมดูแลให้ฝ่ายจัดการ บริหารงานให้เป็นไปตามนโยบายที่กำหนดไว้
อย่างมีประสิทธิภาพและประสิทธิผล โดยปฏิบัติหน้าที่ตามกฎหมาย วัตถุประสงค์ ข้อบังคับบริษัท
และมติที่ประชุมผู้ถือหุ้น ด้วยความรับผิดชอบ ซื่อสัตย์สุจริต ระมัดระวัง และหลักการข้อพึงปฏิบัติที่ดี
เพื่อสิทธิประโยชน์ของบริษัทและผู้ถือหุ้นเป็นสำคัญ
ซึ่งการกำกับดูแลกิจการของบริษัทที่ผ่านมาเป็นไปตาม Code of Best Practices
ของตลาดหลักทรัพย์

นโยบายเกี่ยวกับการกำกับดูแลกิจการ

ตามที่ตลาดหลักทรัพย์แห่งประเทศไทยได้มีการส่งเสริมอย่างต่อเนื่อง
ให้บริษัทจดทะเบียนมีระบบการกำกับดูแลกิจการที่ดี
ซึ่งเป็นปัจจัยหลักในการเสริมสร้างให้องค์กรมีระบบการเติบโตแบบยั่งยืน
และมีประสิทธิภาพมากยิ่งขึ้นนั้น

บริษัท จีเอฟพีที จำกัด (มหาชน) ได้ตระหนักถึงความสำคัญของการกำกับดูแลกิจการที่ดี
โดยที่บริษัทเชื่อมั่นว่าการดำเนินตามแนวปฏิบัติดังกล่าว
จะเป็นประโยชน์ต่อการดำเนินธุรกิจของบริษัท
ตลอดจนเป็นการเสริมสร้างความเชื่อมั่นให้เกิดแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย

สิทธิและความเท่าเทียมกันของผู้ถือหุ้น

บริษัทให้ความสำคัญในสิทธิของผู้ถือหุ้นทุกรายอย่างเท่าเทียมกัน
ทั้งในด้านของการได้รับข้อมูลข่าวสารของบริษัท สิทธิในการลงคะแนนเสียงในการประชุม
รวมทั้งรับฟังข้อคิดเห็นต่างๆ ของผู้ถือหุ้นทุกราย

สิทธิของผู้มีส่วนได้เสียกลุ่มต่างๆ

ถึงแม้ว่าผู้มีส่วนได้เสียในแต่ละกลุ่มจะมีวัตถุประสงค์ และความคาดหวังต่อกิจการที่แตกต่างกัน
แต่บริษัทก็ให้ความสำคัญในสิทธิของผู้มีส่วนได้เสียในกลุ่มต่างๆ อย่างเท่าเทียมกัน
ไม่ว่าจะเป็นผู้บริหาร ผู้ถือหุ้น ผู้ลงทุน กลุ่มลูกค้า หรือคู่ค้า
ซึ่งบริษัทจะเน้นถึงความโปร่งใสและความยุติธรรมต่อผู้มีส่วนได้เสียทุกฝ่าย

การประชุมผู้ถือหุ้น

ในปี 2547 นี้ บริษัทได้จัดให้มีการประชุมผู้ถือหุ้นจำนวน 1 ครั้ง
โดยมีการกำหนดวาระที่ชัดเจนและความเห็นของคณะกรรมการ
ซึ่งบริษัทได้จัดส่งเอกสารการประชุมเป็นการล่วงหน้า
เพื่อให้ผู้ถือหุ้นได้มีเวลาศึกษาข้อมูลอย่างเพียงพอก่อนเข้าร่วมประชุม นอกจากนี้
บริษัทได้เปิดโอกาสให้ผู้ถือหุ้นตั้งคำถามเพื่อแลกเปลี่ยนข้อคิดเห็นกับทางผู้บริหาร
อันจะเป็นประโยชน์ต่อการดำเนินงานของบริษัท

ภาวะผู้นำและวิสัยทัศน์

คณะกรรมการบริษัทประกอบด้วยกรรมการที่มีความรู้ ความสามารถ
และประสบการณ์ในการดำเนินธุรกิจ ทำหน้าที่ในการกำหนดนโยบาย ทิศทางการดำเนินงาน
และควบคุมดูแลให้ฝ่ายจัดการ บริหารงานให้เป็นไปตามนโยบายที่กำหนดไว้
อย่างมีประสิทธิภาพและประสิทธิผล โดยปฏิบัติหน้าที่ตามกฎหมาย วัตถุประสงค์ ข้อบังคับบริษัท
และมติที่ประชุมผู้ถือหุ้น ด้วยความรับผิดชอบ ซื่อสัตย์สุจริต ระมัดระวัง และหลักการข้อพึงปฏิบัติที่ดี
เพื่อสิทธิประโยชน์ของบริษัทและผู้ถือหุ้นเป็นสำคัญ

คณะกรรมการบริษัทได้ให้ความสำคัญเป็นอย่างยิ่งกับระบบควบคุมภายใน
และการตรวจสอบภายในให้มีการดำเนินการอย่างมีประสิทธิผล
รวมถึงการจัดให้มีระบบการประเมินความเสี่ยงเพื่อให้มีระบบควบคุมที่ดี
และเป็นเครื่องมือในการลดความเสี่ยงในการดำเนินธุรกิจ
ตลอดจนมีระบบการสอบทานเพื่อให้การดำเนินงานเป็นไปตามข้อกำหนดกฎหมายและมีการควบคุมที่ดี
ในด้านผู้ปฏิบัติงาน บริษัทได้กำหนดวินัยข้อบังคับที่พนักงานต้องถือปฏิบัติและกำหนดข้อพึงปฏิบัติ Code
of Conduct นอกจากนี้ คณะกรรมการบริษัทยังได้แต่งตั้งคณะกรรมการตรวจสอบ
ซึ่งเป็นองค์ประกอบส่วนหนึ่งของนโยบายการกำกับดูแลกิจการที่ดี
ให้ปฏิบัติหน้าที่ที่คณะกรรมการมอบหมาย
รวมถึงการสอบทานให้มีรายงานทางการเงินอย่างถูกต้องและเปิดเผยอย่างเพียงพอ

ความขัดแย้งของผลประโยชน์

บริษัทได้กำหนดแนวทางการเก็บรักษาและการป้องกันการใช้ข้อมูลภายใน
โดยได้แจ้งแนวทางให้แก่คณะกรรมการ พนักงาน และผู้ที่เกี่ยวข้องได้ทราบ
เพื่อเป็นการลดความขัดแย้งของผลประโยชน์

จริยธรรมธุรกิจ

บริษัทได้จัดทำแนวทางเกี่ยวกับจริยธรรมทางธุรกิจ เพื่อให้กรรมการและลูกจ้างได้รับทราบ
และเข้าใจถึงมาตรฐานการปฏิบัติตนตามที่บริษัทและผู้ถือหุ้นคาดหวัง
รวมทั้งเฝ้าสังเกตให้มีการปฏิบัติอย่างจริงจัง

การถ่วงดุลของกรรมการที่ไม่เป็นผู้บริหาร

บริษัท จีเอฟพีที จำกัด (มหาชน) มีกรรมการทั้งหมด 11 ท่าน ซึ่งเป็นกรรมการอิสระจำนวน 4
ท่าน และกรรมการทั้ง 4 ท่านนี้ไม่ได้เป็นลูกจ้าง หรือผู้บริหารกิจการของบริษัท ดังนั้นกรรมการทั้ง
4 ท่านนี้ มีอิสระในการให้ความเห็นในการตรวจสอบระบบการควบคุมภายในของบริษัท
และสามารถให้ข้อคิดเห็นในการแก้ไขจุดบกพร่องแก่คณะกรรมการบริษัท

การรวมหรือแยกตำแหน่ง

บริษัทได้มีการแยกตำแหน่งระหว่างประธานกรรมการบริษัทและกรรมการผู้จัดการเพื่อไม่ให้คนใดคนหนึ่งมีอำนาจโดยไม่จำกัด

ค่าตอบแทนของกรรมการและผู้บริหาร

บริษัทได้พิจารณาค่าตอบแทนของกรรมการแต่ละท่าน ตามหน้าที่ ความรับผิดชอบที่ได้รับมอบหมายจากบริษัท และเปรียบเทียบกับอุตสาหกรรมใกล้เคียง รวมทั้งได้ผ่านการพิจารณาจากที่ประชุมผู้ถือหุ้น

การประชุมคณะกรรมการ

บริษัทได้จัดให้มีการประชุมคณะกรรมการเป็นประจำทุกเดือน
โดยมีการกำหนดวาระที่ชัดเจนและนำส่งเอกสารให้กรรมการได้พิจารณาเป็นการล่วงหน้า
เพื่อให้คณะกรรมการได้มีเวลาศึกษาข้อมูลก่อนเข้าร่วมประชุม โดยในปี 2547 ที่ผ่านมานี้
คณะกรรมการได้เข้าร่วมประชุมตามรายละเอียดดังนี้

รายชื่อ ตำแหน่ง การเข้าร่วมประชุม/

  การประชุมทั้งหมด

  (ครั้ง)

1.  นายประสิทธิ์ ศิริมงคลเกษม ประธานกรรมการบริษัท 12/12

2.  นายวิรัช ศิริมงคลเกษม รองประธานกรรมการบริษัท

และกรรมการผู้จัดการ 12/12

3.  นพ.อนันต์ ศิริมงคลเกษม ประธานกรรมการบริหาร

รองกรรมการผู้จัดการและเลขานุการบริษัท 12/12

4.  นายเฉลิม สุคนธ์ขจร ประธานกรรมการตรวจสอบและกรรมการอิสระ 12/12

5.  นายอนุจิตร จิตฤดีอำไพ กรรมการตรวจสอบและกรรมการอิสระ 12/12

6.  นพ.สาธิต กรเณศ กรรมการตรวจสอบและกรรมการอิสระ 12/12

7.  พล.ต.ท. อุทัย อุเทนพิพัฒน์ กรรมการอิสระ 12/12

8.  นางสมสิริ อิงโพธิ์ชัย กรรมการบริหาร 12/12

9.  นางปรานี ภาคสุข กรรมการบริหารและผู้อำนวยการฝ่ายการเงิน 12/12

10. นส. วรรณี ศิริมงคลเกษม กรรมการบริษัท 12/12

11. นายสุจิน ศิริมงคลเกษม กรรมการบริษัท 12/12

คณะอนุกรรมการ

บริษัทยังไม่ได้จัดตั้งคณะอนุกรรมการชุดอื่นๆ เนื่องจากโครงสร้างขององค์กรค่อนข้างเล็ก

ระบบการควบคุมและการตรวจสอบภายใน

บริษัทได้มีการจัดทำการประเมินระบบควบคุมภายในของบริษัทของปี 2547 เมื่อวันที่ 24
กุมภาพันธ์2548 ในการประชุมคณะกรรมการบริษัท ครั้งที่ 2/2548 โดยมีกรรมการตรวจสอบทั้ง 3
ท่าน เข้าร่วมประชุมด้วย
คณะกรรมการได้ทำการประเมินระบบการควบคุมภายในโดยซักถามข้อมูลจากฝ่ายบริหาร
รวมทั้งตรวจสอบเอกสารหลักฐานที่ผู้บริหารได้จัดทำแบบประเมินไว้ สรุปได้ว่า
จากการประเมินระบบการควบคุมภายในของบริษัทในด้านต่างๆ 5 ส่วน คือ องค์กร
และสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการบริษัทมีความเห็นว่า
บริษัทมีระบบการควบคุมภายในอย่างเพียงพอแล้ว

รายงานของคณะกรรมการ

รายงานความรับผิดชอบของคณะกรรมการต่อรายงานทางการเงิน

ในฐานะที่บริษัทเป็นบริษัทจดทะเบียนในตลาดหลักทรัพย์แห่งประเทศไทย คณะกรรมการขอรับผิด
ชอบรายงานทางการเงินของบริษัทที่จัดทำขึ้น
เพื่อให้เกิดความมั่นใจว่าเป็นรายงานทางการเงินที่แสดงฐานะการเงินและผลการดำเนินงานที่เป็นจริง
และสมเหตุสมผล โดยอยู่บนรากฐานของการจัดให้มีการบันทึกข้อมูลทางบัญชีที่ถูกต้อง ครบถ้วน
เพียงพอ ซึ่งได้ใช้นโยบายการบัญชีที่เหมาะสม และถือปฏิบัติโดยสม่ำเสมอ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และได้มีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินของบริษัทในรายงานของผู้สอบบัญชีของบริษัท

ความสัมพันธ์กับผู้ลงทุน

คณะกรรมการได้ดูแลและตรวจสอบให้บริษัทเปิดเผยข้อมูลที่สำคัญอย่างถูกต้อง ทันเวลา และโปร่งใส
ถึงแม้ว่าบริษัทยังไม่ได้จัดตั้งหน่วยงาน “ผู้ลงทุนสัมพันธ์” แต่ในปัจจุบันนี้
กรรมการเป็นผู้ให้ข้อมูลเบื้องต้นของบริษัท ข้อมูลเกี่ยวกับอุตสาหกรรมโดยรวม
และเป็นตัวแทนในการสื่อสารกับผู้ลงทุนที่เป็นสถาบัน ผู้ถือหุ้น รวมทั้งนักวิเคราะห์ทั่วไป
และภาครัฐที่เกี่ยวข้อง

เรื่องการใช้ข้อมูลภายใน

บริษัทมีนโยบายการกำกับดูแลในการป้องกันมิให้ผู้บริหาร
นำข้อมูลภายในของบริษัทไปใช้เพื่อประโยชน์ส่วนตน โดยห้ามมิให้ผู้บริหาร รวมถึงคู่สมรส
และบุตรที่ยังไม่บรรลุนิติภาวะของผู้บริหารดังกล่าว ใช้ข้อมูลภายในซึ่งยังมิได้เปิดเผย
เพื่อทำการซื้อขาย โอนหรือรับโอนหลักทรัพย์ที่ออกโดยบริษัท ก่อนที่ข้อมูลนั้นจะเปิดเผยสู่สาธารณชน
ซึ่งเป็นการปฏิบัติตามกฏหมายที่เกี่ยวกับธุรกิจหลักทรัพย์และตลาดหลักทรัพย์
และยังต้องรายงานต่อสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ทุกครั้งที่มีการซื้อขาย โอนหรือรับโอนหลักทรัพย์ที่ออกโดยบริษัท
ภายใน 3 วันทำการนับจากวันที่เกิดรายการ พร้อมทั้งส่งสำเนาเอกสารดังกล่าวให้สำนักงานบริหาร
เพื่อรายงานให้คณะกรรมการบริษัททราบต่อไป

(6) บุคลากร

  บริษัทมีจำนวนพนักงานทั้งหมด 3,180 คน โดยแบ่งเป็น

  1. ฝ่ายบริหาร จำนวน 14 คน

  2. ฝ่ายบัญชีและการเงิน จำนวน 37 คน

  3. ฝ่ายบุคคลและธุรการ จำนวน 64 คน

  4. ฝ่ายจัดซื้อ จำนวน 17 คน

  5. ฝ่ายจัดซื้อไก่เนื้อ จำนวน 3 คน

  6. ฝ่ายจัดซื้อระวางสินค้า จำนวน 2 คน

  7. ฝ่ายสารสนเทศ จำนวน 2 คน

  8. ฝ่ายขายในประเทศ จำนวน 11 คน

  9. ฝ่ายขายต่างประเทศ จำนวน 10 คน

  10. ฝ่ายขายและลูกค้าสัมพันธ์ จำนวน 9 คน

  11. ฝ่ายผลิต จำนวน 2,516 คน

  12. ฝ่ายคลังสินค้าและพัสดุ จำนวน 193 คน

  13. ฝ่ายควบคุมคุณภาพวิเคราะห์ จำนวน 22 คน

14. ฝ่ายพัฒนาคุณภาพ จำนวน 70 คน

  15. ฝ่ายตรวจสอบภายใน จำนวน 2 คน

16. ฝ่ายก่อสร้าง จำนวน 41 คน

17. ฝ่ายไฟฟ้าเครื่องเย็น จำนวน 29 คน

  18. ฝ่ายซ่อมบำรุง จำนวน 84 คน

  19. ฝ่ายวางแผน จำนวน 9 คน

20. ฝ่ายวิจัยและเพิ่มประสิทธิภาพ จำนวน 7 คน

  21. ฝ่ายวิศวกรรม จำนวน 38 คน

  ผลตอบแทนรวมของพนักงานทั้งหมดในปี 2547 เท่ากับ 383.45 ล้านบาท (เงินเดือน, โบนัส,
  ค่าล่วงเวลา, เบี้ยเลี้ยง และเบี้ยขยัน)

นโยบายในการพัฒนาพนักงาน

บริษัทมีการฝึกอบรมพนักงานก่อนปฏิบัติงานจริง ซึ่งแบ่งพนักงานออกเป็น 3 ระดับดังนี้

  ระดับพนักงานใช้แรงงาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO 9002 และอื่นๆ

ระดับพนักงานหัวหน้างาน

บริษัทได้จัดทำการฝึกอบรมพนักงานก่อนปฏิบัติงานจริง เช่น
การอบรมด้านความปลอดภัยในการทำงาน
อบรมความรู้เบื้องต้นเกี่ยวกับนโยบายคุณภาพตามมาตรฐาน ISO9002
และมีการอบรมการเป็นผู้บังคับบัญชาที่ดี และอื่นๆ เป็นต้น

ระดับผู้บริหาร

ระดับผู้บริหารมีการจัดอบรมความรู้เบื้องต้น เกี่ยวกับนโยบายคุณภาพตามมาตรฐาน ISO9002
ระบบพัฒนาคุณภาพ GUIDE 25 และ HACCP และอื่นๆ เป็นต้น